Referat af ordinært virksomhedsmøde i 
DanPilot 2017 


Den 26. april 2017 blev der afholdt ordinært virksomhedsmøde i DanPilot (CVR nr. 
30071735), hos Erhvervsministeriet, Slotsholmsgade 10, 1216 København K. 


Den danske stat var repræsenteret ved Erhvervsministeriet v/departementschef Michael 
Dithmer. 


Til stede var endvidere bestyrelsesformand Søren Jespersen samt bestyrelsesmedlemmerne 
Ole Philipsen, Henrik Bach Mortensen, Claus Lambek Christensen, Peter Herskind og Sø- 


ren Hillerup Vaag. 


Fra Rigsrevisionen deltog specialkonsulent Jette Lauritzen og kontorchef Morten Henrich- 
sen. 


Fra Deloitte deltog statsautoriseret revisor Lynge Skovgaard. 


Fra DanPilot deltog administrerende direktør Gert Frost og sekretariatschef Rasmus Møller 
Madsen. 


Endelig deltog fra Erhvervsministeriet administrationsdirektør Torben Skovgaard Andersen, 
kontorchef Niels Peter Fredslund, fuldmægtig Jonas Ladekjær Gravesen samt advokat Peter 
Hedegaard Madsen fra Kammeradvokaten. 

Virksomhedsmødet var åbent for pressen. 

Der var fastsat følgende dagsorden: 


1. Udpegning af dirigent. 

2. Bestyrelsens mundtlige beretning om DanPilots virksomhed i det forløbne år. 

3. Forelæggelse af årsrapport med revisionspåtegning til godkendelse. 

4. Beslutning om anvendelse af overskud eller dækning af underskud i henhold til- 
den godkendte årsrapport, herunder fastsættelse af eventuelt udbytte. 

5. Bestyrelsens orientering om forventede tiltag af politisk eller økonomisk inte- 
resse i det kommende år, samt en orientering om bestyrelsens forventninger til re- 
sultaterne for de kommende år. 

6. Eventuelle forslag fra erhvervsministeren eller bestyrelsen. 

7. Valg af medlemmer til bestyrelsen, herunder formand og næstformand, samt 
orientering om bestyrelseskandidaters erhvervsmæssige baggrund og ledelseshverv 
i danske og udenlandske virksomheder. 

8. Valg af statsautoriseret revisor. 


9. Eventuelt. 

Ad1 
Til dirigent valgtes advokat Peter Hedegaard Madsen. 


Dirigenten takkede for hvervet og konstaterede, at virksomhedsmødet var lovligt indkaldt, 
at dagsordenen var i overensstemmelse med vedtægten, og at virksomhedsmødet var be- 
slutningsdygtigt. 


Ad 2 

Formanden aflagde beretning om DanPilot og fremhævede blandt andet, at 2016 har været 
præget af den fortsatte omstilling af DanPilot fra at være en statslig enhed til at blive en 
virksomhed, som fuldt ud konkurrenceudsættes i 2020. 


Af væsentlige aktiviteter fra 2016 fremhævede formanden, at det ved en forbedret planlæg- 
ning og disponering er lykkedes at nedbringe udgifterne til lodsernes overarbejde med ca. 
11 mio. kr. hvilket svarer til næsten 30 %. I 2017 forventes yderligere besparelser på over- 
arbejdsforbruget som er reflekteret i budgettet. 


Endvidere bemærkede formanden, at der er påbegyndt etablering af en Hovedstationsstruk- 


tur. Placeringen af DanPilots lodsbåde og lodsstationer er resultatet af historiske forhold, 
tidligere erfaringer og trafikmønster. 

Det har historisk, i et reguleret marked, fungeret godt, men det baserer sig ikke på en egent- 
lig analyse af den optimale geografiske placering. Den analyse er nu gennemført i 2016, og 
den viser, at der kan opnås en betydelig effektivitet, hvis den geografiske placering optime- 
res. 


I 2016 er de første skridt taget til en omlægning fra de oprindelige 17 lodsstationer til 7 
hovedstationer placeret i en HUB-struktur. Samtidig vil antallet af lodsbåde blive reduceret 
fra 29 til 21 med deraf følgende besparelser på drift og investeringer. Der er på nuværende 
tidspunkt etableret 2 hovedstationer, og dette arbejde forsætter i 2017 med en ambition om, 
at den nye struktur er på plads i starten af 2018. 


Formanden bemærkede desuden, at der i 2016 er indkøbt 2 hårdtvejrsbåde. DanPilots flåde 
af lodsbåde er med en gennemsnitsalder på 22 år ved at være udtjent, og der er derfor udar- 
bejdet en materielplan, som over de kommende år betyder investeringer i størrelsesorden 
150 mio. kr. i nye lodsbåde. Første fase var indkøb af 2 nye hårdtvejrsbåde, som blev leve- 
ret i november 2016 og januar 2017. Det er første gang i mere end 10 år, at der investeres i 
nye lodsbåde. I 2017 gennemføres udbud og køb af yderligere 11-15 lodsbåde, som forven- 
tes leveret i 2018-2019. 


Investeringerne i nye både vil udover øget driftssikkerhed også betyde væsentligt reducere- 
de omkostninger til brændstof og vedligehold, og vil dermed bidrage til at nedbringe virk- 
somhedens omkostninger. 


Siden 1. juli 2016 har DanPilot løftet opgaven med at lodse krydstogtsskibe i grønlandsk 
farvand. I 2016 blev opgaven løst direkte af DanPilot, men fra 2017 og fremover løses op- 
gaven i Greenland Pilot Service, som er et grønlandsk anpartsselskab, hvor DanPilot ejer 51 
% af anparterne i. Selskabet er etableret i Nuuk og med en lokal direktion, som er minori- 
tetspartner i virksomheden. 


Lodsningerne, der finder sted i juni, juli og august, omfattede i 2016 24 lodsninger, og den 
samlede omsætning udgjorde ca. 11 mio. kr. eller ca. 2,5 % af DanPilots samlede omsæt- 
ning. Lodsning i Grønland løses på forsyningspligtlignende vilkår, så alle, der ønsker det, 
får lods. Det er aftalt med Erhvervsministeriet, at aktiviteterne i Grønland ikke skal påvirke 
resultatet for DanPilot negativt. Greenland Pilot Service forventes at operere med et mindre 
positivt resultat. Selskabet er desuden etableret således, at de grønlandske myndigheder vil 
kunne overtage aktiviteterne på et senere tidspunkt, såfremt dette måtte ønskes. 


Formanden fremhævede endvidere, at omstillingen af DanPilot til et fuldt liberaliseret tran- 


sitmarked i 2020 som nævnt fortsat er et væsentligt fokus i 2017. Den eksisterende lodsflå- 
de er under udskiftning og der etableres en ny Hovedstationsstruktur. 

Herudover vil der i 2017 blive investeret i et nyt disponeringssystem, som vil betyde, at 
disponering af lodser og bådmænd i langt højere grad baserer sig på matematiske optime- 
ringsmodeller. Det nye system vil således levere væsentlig bedre beslutningsstøtte ved di- 
sponeringen af lodser og bådmænd, og vil resultere i en effektivisering af medarbejdernes 
tid. 


Formanden bemærkede desuden, at DanPilots nuværende strategi, som blev formuleret kort 
efter DanPilots stiftelse som SOV ultimo 2013, dækker perioden frem til 2017. Bestyrelsen 
vil derfor i løbet af 2017 opdatere DanPilots strategi, så DanPilot bedst muligt er rustet til at 
møde de udfordringer, som en fuld konkurrenceudsættelse af transitlodsningerne i 2020 
forventes at medføre. Dette strategiarbejde vil ske også i tæt dialog med Erhvervsministeri- 
et. 


Formanden gav herefter ordet til administrerende direktør Gert Frost, som forelagde års- 
regnskabet som indeholdt i årsrapporten. 


Gert Frost bemærkede, at det foreliggende regnskab er karakteriseret ved at være det første 
år med konkurrence på transitlodsningerne. Endvidere er det første år, hvor DanPilot har 
varetaget lodsninger i Grønland og første år, hvor overarbejdskurven er knækket. 


Regnskabet viser, at aktivitetsniveauet er stabilt, men svagt faldende. Det skyldes dels fal- 
dende aktivitetsniveau på havnesegmentet, dels at DanPilot har mistet ordrer i transitseg- 
mentet som følge af konkurrenceudsættelsen. 


Omsætningen er gået frem med 9 mio. kr., men det hører med i billedet, at lodsning i Grøn- 
land bidrager med 11 mio. kr., så korrigeret herfor er der tale om en mindre omsætningstil- 
bagegang i forhold til sidste år. 


DanPilot har i 2016 sænket sine priser på transitlodsninger gennem rabatordninger til stor- 
kunder. Det afspejler sig i markant faldende EBITDA. Årsresultatet efter skat er på 11 mio. 
kr. 


Selskabets balance viser, at de materielle anlægsaktiver er steget som følge af investeringer 
i hårdtvejrsbåde. Endvidere er den hidtidige hensættelse til forpligtelsen vedrørende Pensi- 
onskassen for visse Københavnerlodser elimineret, idet denne pensionskasse med udgangen 
af 2016 er bestandsoverdraget til Lodspensionskassen og DanPilots forpligtelse indfriet. 


Beretningen blev taget til efterretning af Michael Dithmer, som kvitterede for de initiativer, 


DanPilot har iværksat, herunder nedbringelse af overarbejde, differentieret prisstruktur og 
tilpasningen af DanPilot og bemærkede, at DanPilot leverer et tilfredsstillende overskud. 

Ministeriet støtter også de fremadrettede initiativer, herunder etableringen af en HUB- 
struktur, investeringer i både mv. som er vigtige for at sikre, at DanPilot også i fremtiden er 
økonomisk bæredygtigt. Departementschefen fremhævede endvidere DanPilots løsning af 
lodsningsopgaven i Grønland og kvitterede for virksomhedens løsning af denne opgave. 


Ad 3 
Årsrapporten for DanPilot, der forelå med revisionspåtegning uden forbehold, blev god- 
kendt af departementschef Michael Dithmer. 


Ad4 
Bestyrelsen havde indstillet, at årets resultat blev fremført til næste regnskabsår i overens- 
stemmelse med det i årsrapporten anførte. 


Indstillingen blev godkendt af departementschef Michael Dithmer. 


Ad 5 
Der henvises til det under pkt. 2 af formanden anførte vedrørende forventningerne til de 
kommende år. 


Departementschef Michael Dithmer kvitterede for de påtænkte initiativer og bemærkede, at 
der i den kommende tid skal gennemføres en evaluering af lodsloven. Overgangen til fuld 
konkurrence betyder en ny situation også for DanPilot, og det er væsentligt at sikre de rigti- 
ge rammer, også for DanPilot, som vil blive tæt inddraget i arbejdet med den kommende 
lodslov. 


Ad6 
Bestyrelsen havde stillet forslag om, at den af bestyrelsen godkendte vederlagspolitik for 
DanPilots bestyrelse og direktion blev godkendt på virksomhedsmødet. 


Indstillingen blev godkendt af departementschef Michael Dithmer. 


Ad7 
Dirigenten konstaterede, at ingen af de siddende medlemmer af bestyrelsen er på valg eller 
har nedlagt hvervet, hvorfor der ikke skal træffes beslutning under dette punkt. 


Dirigenten oplyste, at det årlige vederlag til bestyrelsen i henhold til vedtægten udgør 
300.000 kr. for formanden, 200.000 kr. for næstformanden og 100.000 kr. for øvrige besty- 
relsesmedlemmer. 


Hverv Vederlag 
Formand for bestyrelsen 300.000 kr. 

Næstformand for bestyrelsen 


200.000 kr. 


Medlem af bestyrelsen 


100.000 kr. 


Departementschef Michael Dithmer bekræftede, at dette niveau for vederlaget fastholdes for 


regnskabsåret 2017. 


Ad8 


Bestyrelsen havde indstillet, at Deloitte statsautoriseret revisionspartnerselskab blev valgt 


som virksomhedens statsautoriserede revisor. 


Departementschef Michael Dithmer tiltrådte indstillingen. 


Ad9 
Der forelå intet til behandling. 

Dirigenten konstaterede herefter, at alle punkter på dagsordenen var udtømt. Herefter blev 


virksomhedsmødet hævet. 
Som dirigent: 


København, den 19. maj 2017 


Peter Hedegaard Madsen 
Advokat 

